จ่อตั้งข้อหาคนร้ายญี่ปุ่น เผาสตูดิโอเอนิเมะ 36 ศพ
เมื่อ 27 พ.ค.ตำรวจญี่ปุ่นแถลงว่าได้จับกุมนายชินจิ อาโอบะ วัย 42 ปี อย่างเป็นทางการ ในข้อหาจุดไฟเผาสตูดิโอผลิตการ์ตูนแอนิเมชันในเมืองเกียวโตเมื่อเดือน ก.ค.ปีที่แล้ว คร่าชีวิตผู้คน 36 ราย ส่วนใหญ่เป็นพนักงานเยาวชนชาย 14 คน หญิง 22 คน มีผู้บาดเจ็บ 34 ราย ส่วน อาโอบะบาดเจ็บสาหัสจากน้ำมันที่เขาราดจุดไฟเผา สตูดิโอ แต่อาการเริ่มทุเลา โดยอัยการจะตั้งข้อหาในไม่กี่วันนี้ รวมทั้งข้อหาฆาตกรรมและครอบครองอาวุธมีดในที่สาธารณะคาดว่าสาเหตุการก่อคดีโหดเพราะอาโอบะไม่พอใจที่ถูกบริษัทผู้ผลิตการ์ตูนแอนิเมชันดังกล่าวขโมยผลงานการประพันธ์และนำไปสร้างการ์ตูนแอนิเมชัน คดีนี้เป็นเหตุอาชญากรรมร้ายแรง ที่สุดครั้งหนึ่งของญี่ปุ่นในรอบหลายสิบปี ส่วนบริษัทผู้ผลิตงานแอนิเมชันดังกล่าวคือ เกียวโต เอนิเมะ หรือ เกียวอานิ ผลิตผลงานยอดนิยมมากมายออกอากาศทางโทรทัศน์ จนแฟนคลับกล่าวถึงความสูญเสียครั้งนี้เสมือน อัญมณีที่หายไป.
ตำรวจญี่ปุ่นแถลงว่าได้จับกุมนายชินจิ อาโอบะ วัย 42 ปี อย่างเป็นทางการ ในข้อหาจุดไฟเผาสตูดิโอผลิตการ์ตูนแอนิเมชันในเมืองเกียวโตเมื่อเดือน ก.ค.ปีที่แล้ว คร่าชีวิตผู้คน 36 ราย
วางเพลิง,จุดไฟเผา,สตูดิโอผลิตการ์ตูนแอนิเมชัน,เผาสตูดิโอ,บริษัทผลิตการ์ตูนแอนิเมชัน,ญี่ปุ่น,ข่าววันนี้